Title: Zápisnica z 53
Author: Sylvia Machalová
Last saved by: anna.zatkova
Company: Súdna Rada SR

Zápisnica z 32. zasadnutia Súdnej rady Slovenskej republiky
zo dňa 22. júna 2009

Prítomní:
1)	JUDr. Viera Petríková 
2)	JUDr. Jana Bajánková
3)	JUDr. Igor Burger
4)	JUDr. Ján Burik
5)	JUDr. Ida Hanzelová 
6)	JUDr. Daniel Hudák 
7)	JUDr. Peter Hulla
8)	JUDr. Jozef  Janík 
9)	JUDr. Anna Marková
10)	JUDr. Richard Molnár
11)	JUDr. Bohumil Novák
12)	JUDr. Juraj Sopoliga
13)	JUDr. Gabriela Šimonová
14)	JUDr. Mária Usačevová 
15)	JUDr. Daniela Švecová
16)	JUDr. Helena Kožíková
17)	Doc. Mária Bujňáková

18)	JUDr. Blanka Weismannová - vedúca Kancelárie Súdnej rady SR

                                                           
	Podpredsedníčka Súdnej rady Slovenskej republiky otvorila 32. zasadnutie Súdnej rady Slovenskej republiky (ďalej len "súdna rada"). Konštatovala, že zasadnutie súdnej rady je uznášaniaschopné.

Členom súdnej rady bol v písomnej podobe predložený návrh programu zasadnutia nasledovne:

Program:

1.	Nová voľba kandidáta na predsedu Najvyššieho súdu Slovenskej republiky

2.	Prerokovanie návrhu podpredsedníčky Najvyššieho súdu Slovenskej republiky na dočasné pridelenie Mgr. Petra Melichera, sudcu Krajského súdu v Trenčíne na výkon funkcie sudcu na Najvyšší súd Slovenskej republiky (1 Ksr 188/09)

3.	Prerokovanie návrhu podpredsedníčky Najvyššieho súdu Slovenskej republiky na dočasné pridelenie JUDr. Jozefa Milučkého, predsedu senátu Krajského súdu v Žiline na výkon funkcie sudcu na Najvyšší súd Slovenskej republiky (1 Ksr 187/09)

4.	Prerokovanie žiadosti predsedníčky Krajského súdu v Bratislave o člena do výberových komisií na výberové konania na obsadenie: 3 voľných miest sudcov pre Okresný súd Bratislava I, 1 voľného miesta sudcu pre Okresný súd Bratislava III, 1 voľného miesta sudcu pre Okresný súd Bratislava V a 1 voľného miesta sudcu pre Okresný súd Malacky (1 Ksr 199/09)

5.	Prerokovanie žiadosti ENCJ o členstvo Súdnej rady Slovenskej republiky v pracovných a špecializovaných pracovných skupinách ENCJ (1 Ksr 200/09)

6.	Prerokovanie žiadosti predsedu Krajského súdu v Žiline o člena do výberovej komisie na výberové konanie na obsadenie 1 voľného miesta sudcu pre Okresný súd Čadca a 1 voľného miesta sudcu pre Okresný súd Ružomberok (1 Ksr 204/09)

7.	Prerokovanie žiadosti Mgr. Marcely Kosovej, sudkyne Okresného súdu Bratislava V o predčasné ukončenie dočasného pridelenia na výkon funkcie sudcu na Krajský súd v Bratislave (1 Ksr 207/09, 1 Ksr 273/08 a 1 Ksr 347/07)

8.	Prerokovanie návrhu podpredsedu vlády a ministra spravodlivosti Slovenskej republiky na vymenovanie Mgr. Ivana Kubínyiho do funkcie sudcu s pridelením na Okresný súd Nové Mesto nad Váhom (1 Ksr 209/09)

Rokovanie súdnej rady viedla podpredsedníčka súdnej rady, ktorá navrhla za overovateľa zápisnice JUDr. Danielu Švecovú.

Hlasovanie o overovateľovi zápisnice:
Za: 16
Proti: 0
Zdržali sa: 1

Uznesenie č. 581
Súdna rada SR schvaľuje za overovateľa zápisnice JUDr. Danielu Švecovú a za zapisovateľku tohto zasadnutia Janu Filipkovú.

Podpredsedníčka súdnej rady stiahla bod číslo 5 z rokovania a miesto neho navrhla prerokovať návrh predsedníčky Krajského súdu v Bratislave na dočasné pridelenie JUDr. Aleny Svetlovskej, sudkyne Okresného súdu Bratislava II na výkon funkcie sudcu na Krajský súd v Bratislave (1 Ksr 210/09). 
Hlasovanie o programe dnešného rokovania s vypustením bodu č. 5 a doplnením bodu č. 9 : návrh predsedníčky Krajského súdu v Bratislave na dočasné pridelenie JUDr. Aleny Svetlovskej, sudkyne Okresného súdu Bratislava II na výkon funkcie sudcu na Krajský súd v Bratislave (1 Ksr 210/09). 

Za: 17
Proti: 0
Zdržali sa: 0

Uznesenie č. 582
Súdna rada SR schvaľuje program 32. zasadnutia Súdnej rady Slovenskej republiky.

Podpredsedníčka súdnej rady navrhla určiť členov volebnej komisie pre vykonanie tajnej voľby kandidáta na predsedu Najvyššieho súdu Slovenskej republiky, v zmysle čl. 16 ods. 1 rokovacieho poriadku. Do volebnej komisie navrhla: JUDr. Bajánková, JUDr. Janík, JUDr. Marková

Hlasovanie o: JUDr. Bajánková
Za: 16
Proti: 0
Zdržali sa: 1

Hlasovanie o: JUDr. Janík
Za: 16
Proti: 0
Zdržali sa: 1

Hlasovanie o: JUDr. Marková
Za: 16
Proti: 0
Zdržali sa: 1

Uznesenie č. 583
Súdna rada SR schvaľuje členov volebnej komisie pre vykonanie tajnej voľby kandidáta na predsedu Najvyššieho súdu Slovenskej republiky: JUDr. Jana Bajánková, JUDr. Jozef Janík, JUDr. Anna Marková.

Podpredsedníčka súdnej rady uviedla, že ďalšia časť rokovania súdnej rady je verejná a preto bolo umožnené verejnosti, aby sa tejto časti zasadnutia zúčastnila. Taktiež boli do rokovacej miestnosti pozvaní kandidáti na predsedu Najvyššieho súdu SR.

ROKOVANIE:

1.	Nové voľby kandidáta na predsedu Najvyššieho súdu Slovenskej republiky

Na zasadnutie boli prizvaní kandidáti, JUDr. Eva Babiaková, CSc. a JUDr. Štefan Harabin, ako aj verejnosť. 
Podpredsedníčka súdnej rady privítala kandidátov, ako aj všetkých prítomných na časti zasadnutia, ktorá je verejná, pretože sa na nej bude voliť predseda Najvyššieho súdu SR. JUDr. Petríková súčasne upozornila, prítomných, že podľa rokovacieho poriadku Súdnej rady SR čl. III, bod 6 a 7 ak je zasadnutie súdnej rady verejné, osoby, ktoré sú prítomné na zasadnutí, môžu sa zdržiavať len na miestach určených pre verejnosť a nesmú rušiť priebeh zasadnutia. V prípade nevhodného správania, alebo rušenia poriadku, sa môže súdna rada uzniesť na vykázaní rušiteľa z miestnosti. 
Pokiaľ rušenie zasadnutia pokračuje, súdna rada sa môže uzniesť na vyprataní miesta určeného pre verejnosť. 
V záujme dôstojného priebehu rokovania požiadala predstaviteľov médií, aby v časovom limite 2 minút si vyhotovili snímky a v nasledujúcej časti zasadnutia zaujali svoje miesta a nerušili priebeh zasadnutia.
Konštatovala, že na predchádzajúcom zasadnutí dňa 2.6.2009 uznesením č. 570 súdna rada konštatovala,, že 36 návrhov na JUDr. Štefana Harabina ako kandidáta na predsedu Najvyššieho súdu a jeden návrh pre JUDr. Babiakovú, CSc.  spĺňajú zákonom a rokovacím poriadkom určené podmienky. 
Pri možnosti prezentovať svoje osoby sa bude postupovať podľa abecedného poradia priezvisk kandidátov, tzn. prvá sa bude prezentovať JUDr. Babiaková. 

Podpredsedníčka súdnej rady uviedla, že JUDr. Eva Babiaková, CSc., sa narodila v Novom Meste na Morave, Právnickú fakultu Karlovej Univerzity v Prahe,  ukončila v roku 1973. V rokoch 1973 – 1983 pôsobila na Okresnej prokuratúre vo  Zvolene, v rokoch 1983- 1984 na Krajskej prokuratúre  v Banskej Bystrici a v roku 1984 – 1992 na Generálnej prokuratúre SR Od roku 1992 pôsobí na Najvyššom súde SR ako sudkyňa, neskôr predsedníčka senátu, predsedníčka správneho kolégia a v súčasnosti  ako predsedníčka senátu správneho kolégia. 
JUDr. Evu Babiakovú, CSc. navrhuje ako kandidátku na predsedníčku Najvyššieho súdu  Slovenskej republiky spolu 30 sudcov Najvyššieho súdu SR.

Podpredsedníčka súdnej rady vyzvala kandidátku, aby v čase nepresahujúcom 20 minút prezentovala svoje predstavy o chode najvyššieho súdu a súdnej rady. 

JUDr. Eva Babiaková – pred prijatím kandidatúry si položila otázku, aké úlohy by mal plniť NS SR ako orgán všeobecného súdnictva, ako zmeniť justíciu, aby bola schopná zvrátiť fakt, že slovenskému súdnictvu verí menej ako 30 % občanov. Aké úlohy by mala plniť Súdna rada SR ako ústavný orgán reprezentujúci súdnu moc v SR. Keď dostala dôveru 30 kolegov, sudcov Najvyššieho súdu SR, ktorej dôvery si vysoko váži, ale i morálnu podporu zo strany jej známych z právnickej obce, ako aj laickej verejnosti, rozhodla sa kandidatúru prijať. Sen o nezávislosti justície a jej vrchole, ktorým je Najvyšší súd, nie je podľa jej názoru nereálnym.
Predstavy o ďalšom fungovaní Najvyššieho súdu SR, súdnej rady a justície si s hlbokou úctou spomína na časy, keď Najvyšší súd SR viedol Prof. Plank. Nielen NS SR, ale i celá justícia bola uznávaná a rešpektovaná v SR i v zahraničí. Treba hľadať cestu, aby sa súdnictvo uberalo tak, ako za Prof. Planka. NS SR ako najvyšší orgán súdnej moci musí riešiť zásadné právne otázky. Zastáva názor, že ako súd judikačný má obrovské rezervy. Za 17 rokov sa nezišlo plénum, aby riešilo a prijalo stanovisko k zásadnej právnej otázke. Nemožno trpieť stav, že v skutkovo rovnakých prípadoch budú súdy rozhodovať rozdielne.
Z ústavnej rovnosti pred zákonom vyplýva princíp materiálnej rovnosti voči osobám, o ktorých záujmoch budú súdy rozhodovať. Objektívne zhodné prípady musia súdy rozhodovať zhodne. V tejto súvislosti treba dať do pozornosti, že právo je totožné s tým, čo je spravodlivé. Na prijímanie kvalitnej judikatúry treba vytvoriť sudcom podmienky. Tieto podmienky na Najvyššom súde SR žiaľ stále nie sú uspokojivé. Treba odbúrať nápad vecí, ktoré na Najvyšší súd SR nepatria. Predpokladá to prijatie zásadných legislatívnych zmien procesného  súdnictva, ako aj prijatie zákona o súdnom konaní správnom. Najvyšší súd SR by mal otvoriť svoje brány mladším sudcom. Potrebuje riešiť svoj problém s nevyhovujúcimi priestormi. Za prioritný problém označila riešenie samostatného a dôstojného sídla Najvyššieho súdu SR. 
Za ďalší problém uviedla zabezpečenie zákonom predpokladané pridelenie asistenta každému sudcovi NS SR. Proces nachádzania práva je vždy procesom tvorby práva, v ktorom má sudca nezastupiteľnú úlohu. Treba prehodnotiť súčasný stav zverejňovania súdnych rozhodnutí. Treba posilniť dokumentačné stredisko NS SR, ktoré by zhromažďovalo judikáty európskych súdov a dať možnosť všetkým sudcom v SR, aby sa s nimi mohli oboznámiť. 
Vie si predstaviť spoluprácu s JUDr. Švecovou, ktorú si váži ako odborníčku v oblasti práva, spoluprácu s predsedami kolégií, sudcovskou radou, ale i so všetkými sudcami, asistentmi, vyššími súdnymi úradníkmi administratívnym aparátom a zamestnancami NS SR, pretože bez spoločného úsilia nie je možné dosiahnuť zmeny. Je potrebné vytvoriť kľud a pokoj na pracovisku, tvorivú diskusiu, spoločné riešenie problémov. Okrem judikačnej činnosti je potrebné rozšíriť priestor pre ďalšie vzdelávanie sudcov a to nielen NS SR, ale i celej justície. Bolo by potrebné rozšíriť činnosť Justičnej akadémie a hľadať možnosti na spoluprácu so zahraničím. 
Súdna rada výhľadovo a každoročne schvaľuje po dohode s ministrom spravodlivosti obsahovú náplň vzdelávania sudcov a súdnych úradníkov. Ústava konštituovala súdnu radu ako osobitný ústavný orgán, ktorého hlavnou úlohou je garantovať nezávislosť súdnictva a zabezpečovať správu vecí sudcov. Je treba posilňovať súdnu radu ako orgán sudcovskej legitimity. Vyhlásila, že v prípade jej úspešnosti podáva ruku všetkým sudcov, a to i tým, ktorí dali hlas protikadidátovi. Verí, že túto ruku príjmu a týmto aktom odstránia deliacu čiaru, ktorá polarizovala spoločnosť sudcov nielen na Najvyššom súde SR, ale i v celej justícii. Presadzuje myšlienku, že nie je dôležitý silný predseda NS SR a súdnej rady s kompetenciami tak ako to dnes platí, ale je dôležité, aby predseda najvyššieho súdu svoju autoritu preukázal umom, presadením myšlienok spravodlivosti a dodržiavaním demokratických myšlienok, ktoré boli v minulosti zavedené a osvedčili sa. V ostatnom období boli prijaté novely, ktoré umožňujú prekladať sudcov najvyššieho súdu z kolégia do kolégia bez ich súhlasu, možnosť odvolať predsedu kolégia a menovať nového. Považuje to osobne za krok späť. V prípade jej úspešnosti má zámer iniciovať legislatívne zmeny. Týmto chce deklarovať, že nechce zhromažďovať moc vo svojich rukách. Každý orgán súdnej moci musí presvedčiť o správnosti svojich rozhodnutí. Za týmto účelom kandiduje, za týmto účelom chce viesť Najvyšší súd SR a toto bude jej hlavným krédom, ak jej súdna rada svojim hlasovaním vyjadrí dôveru.
JUDr. Kožíková konštatovala, že za posledné 2 týždne prebieha obrovská mediálna kampaň týkajúca sa voľby predsedu NS SR, ktorá je zameraná proti kandidátovi JUDr. Harabinovi. Snažila sa zistiť niečo viac o kandidátke. Z kruhov sudcov Najvyššieho súdu SR zistila, že nie raz za ňu museli pojednávať, nie raz neprišla do práce a že má kandidátka problém s alkoholom. V tejto súvislosti sa spýtala kandidátky, či je pravda, že kandidátka má problém s alkoholom a viackrát za ňu museli pojednávať. 
Kandidátka uviedla, že otázku považuje za nevhodnú a nedôstojnú a z tohto dôvodu nebude na túto otázku odpovedať. 
JUDr. Kožíková sa ďalej spýtala, z akého dôvodu už kandidátka nie je predsedníčkou kolégia. Kandidátka uviedla, že došlo k zmene zákona a sudcovia si mohli zvoliť predsedu v každom kolégiu. 
JUDr. Švecová sa spýtala, či kandidátka má pocit, že bola konkrétna situácia na zvolanie pléna a toto plénum zvolané nebolo. 
Kandidátka uviedla, že v minulosti sa uskutočnili spoločné rokovania kolégií, uskutočnilo sa rokovanie občianskoprávneho kolégia a správneho kolégia, občianskoprávneho a obchodného kolégia. Vie však o tom, že sú i rozdiely týkajúce sa rozhodovacej činnosti a myslí si, že je dôvod na vytvorenie pléna medzi obchodným, občianskym a správnym kolégium, aby bolo prijaté stanovisko. 
JUDr. Sopoliga uviedol, že v prejave kandidátky bolo uvedené, že je jej zámerom posilňovať súdnu radu ako legitímny orgán. Spýtal sa kandidátky, v ktorom smere a prečo. 
Kandidátka uviedla, že sa oboznámila s materiálom, ktorý predložilo Ministerstvo spravodlivosti SR. Je to zámer, o ktorom snívali všetci sudcovia. Tento materiál bol odložený na spoločné rokovanie koaličnej rady na september 2009. Myslí si, že by bolo predčasné predostierať vízie, akým smerom by sa mala uberať súdna rada. Malo by dôjsť k posilneniu súdnej rady, ako orgánu sudcovskej samosprávy sudcov.

Po ukončení diskusie podpredsedníčka súdnej rady navrhla rokovať o ďalšom kandidátovi. Uviedla, že JUDr. Štefan Harabin sa narodil  v Ľubici. Právnickú fakultu Univerzity Pavla Jozefa Šafárika v Košiciach ukončil v roku 1980. V rokoch 1980 – 1982 pôsobil na Krajskom súde v Košiciach ako súdny čakateľ, v roku 1983 – 1989 ako sudca na Okresnom súde v Poprade, v roku 1990 ako sudca Krajského súdu v Košiciach, v roku 1991 – 1992 vedúci trestného oddelenia MS SR, v roku 1993 – 1996 sudca Najvyššieho súdu SR, 1996 – 1998 predseda trestného kolégia Najvyššieho súdu SR, v roku 1998 – 2003 predseda NS SR, v roku 2003 – 2006 predseda senátu trestného kolégia , v roku 2006 –  doposiaľ  ako podpredseda vlády a minister spravodlivosti.

JUDr. Harabin – poďakoval všetkým sudcom, známym, priateľom, ktorí mu vyjadrili v týchto dňoch podporu. Vysoko si váži členov sudcovských rád, ktorí sa neboja povedať, že ho navrhujú. Je tu pár novinárov, ktorí chcú riadiť súdnictvo a rozhodovať o tom, kto bude predsedom najvyššieho súdu. Je presvedčený, že platí ústava, zákony a demokratické princípy tohto štátu a nie nátlakové praktiky zo strany organizácií. Predsedu NS SR volí najvyšší orgán súdnej správy, a to súdna rada. Členovia súdnej rady sú volení parlamentom, prezidentom, vládou, najväčšia väčšina je volená v rovných, priamych demokratických voľbách sudcami. 
Kandidovať na člena súdnej rady môže každý sudca. Sudcovský zbor je jednotný, neexistujú harabinovci a tí druhí. 
Drvivá väčšina sudcov vníma svoju prácu ako poslanie sa snaží sa ju vykonávať čestne a zodpovedne. Už sú platovo a finančne zabezpečení. Sudcov urážajú útoky a reči o skorumpovanosti. Uráža ich, ak niekto z ich radov hovorí o morálke a vedia, že v kancelárii prijíma niekoľkonásobne trestaného recidivistu miesto toho, aby chránil svoju kolegyňu. Sudcov uráža, ak niekto opitý havaruje a cez ministerské známosti sa mu nič nestane. A druhý, ktorý sa podrobí dychovej skúške, tak príde o talár. Sudcov uráža aj to, keď sudca, zobral za tú istú služobnú cestu 2 krát diéty, jeden krát od najvyššieho súdu a raz od Rady Európy. O prešľapoch sudcov je mlčané, avšak on ako minister koná. JUDr. Harabin robí opatrenia a nezatvára oči. Je problém medzi sudcami a kariéristami, ktorí sa dnes boja. Je problémom pre sudcov, ktorí nepojednávajú, nepracujú a nerozhodujú. Ľudia čakajú na ich rozhodnutia. Strach majú len tí, ktorí si neplnia svoje povinnosti. Neexistuje sudca, ktorého ako minister neprijal, ak žiadal o stretnutie. Každý vyjadruje svoj názor a ostatní ho hodnotia. 
Kandidát konštatoval, že má za sebou tisíce rozhodnutí, uložil dva doživotné tresty. Za každým rozhodnutím si stojí a vie si ho obhájiť. Presadil také legislatívne zmeny, o ktorých nikto ani nedúfal. Boli i nepopulárne opatrenia, keď sudcovia v Košiciach museli pojednávať večer. Avšak sudcovia sú tu pre občanov, nie občania pre sudcov. Kandidovať na tento post je preňho česť. I za nepriaznivých politických podmienok v roku 2001 presadil samostatnú rozpočtovú kapitolu Najvyššieho súdu SR, za čo bol prenasledovaný, dokonca odvolávaný v parlamente. V riadení ekonomickom sa určite vyhne hrubým chybám, ktoré zistila kontrola vykonaná na Najvyššom súde SR. Tendre musia byť transparentné, v účtovníctve nemôžu chýbať originálne faktúry na 17 mil. Sk a nákupy aj služby nemôžu byť výrazne predražené, čo prešetruje i polícia.
 Ako minister predložil návrh na presunutie personálnych i materiálnych kompetencií z jedného človeka ministra na 18 členov súdnej rady, čo je určite demokratickejší, odbornejší a transparentnejším riešením, ako súčasný stav. Ide zároveň o dovŕšenie oddelenia súdnej moci od výkonnej. Návrh zákona sa nachádza v treťom čítaní. Urobí všetko preto, ak bude predsedom súdnej rady, aby táto novela bola schválená. Rýchlosť konania na NS SR je dlhodobo problémom. Určite nebude riadiť najvyšší súd tak, aby bola zmeškaná lehota, ako bolo v kauze deblokácie ruského dlhu za 60 mil. V čase, keď odchádzal z postu predsedu NS SR, nebol na trestnom úseku ani jedna trestná vec staršia ako 1 rok, nestalo sa, že by bola zmeškaná 3 mesačná lehota na rozhodnutie o mimoriadnom opravnom prostriedku voči protestu podanom prokurátorom v neprospech obvineného. Nie je možné, aby spisy na Najvyššom súde SR ležali 3-4 roky a takto predlžovali súdne konanie, dokonca i v nemeritórnych prípadoch. Je potrebné zrýchliť súdne konanie i na NS SR tak, ako sa to stalo na OS a KS, kde došlo k výraznému posunu. Nutná je stabilizácia v oblasti personálnej, sudca musí pojednávať určitý čas na OS a KS a nie sa hneď stať sudcom NS SR.  Táto súdna rada mnohé z návrhov MS SR nepodporila, alebo zmenila. Nech členovia súdnej rady rozhodnú akokoľvek, považuje ich za elitu. 
Doc. Bujňáková sa spýtala, ako kandidát chce ako predseda NS SR znížiť počet reštančných vecí. Kandidát uviedol, že budú pravidelné porady vo veci reštančných vecí. Každá porada predsedov OS a KS viedla k tomu, že predsedovia súdov sa usilovali skončiť reštančné veci na svojich súdov. Na poradách sa budú tieto veci preberať, predsedovia kolégií budú dbať na to, aby boli tieto veci skončené.
JUDr. Petríková sa spýtala, že v prípade zvolenia za predsedu NS SR akú pozornosť bude venovať, resp. aký bude jeho postoj k ostatným sudcom KS a OS. Kandidát uviedol, že vo vzťahu k súdom nižších súdov musí byť pozornosť na takej istej úrovni. Jeho predstava sa premietla do návrhu zákona, ktorým chce personálne a materiálne otázky presunúť na súdnu radu.  V prípade úspešnosti by zo strany jeho osoby nedošlo k favorizácii sudcov NS SR.
JUDr. Švecová sa spýtala, akým spôsobom plánuje kandidát vyriešiť budovu NS SR.
Kandidát uviedol, že vyvolal súdny spor, v ktorom senát rozhodol o tom, že Ministerstvo financií SR má rozhodnúť o tom, kto je správca budovy. Keď bol nelegitímne zbavený v roku 2003 víťazstva, úradujúci podpredseda Najvyššieho súdu SR podpísal zmluvu o výpožičke časti budovy s MS SR. Medzitým sa zmenila legislatíva a všetky návrhy sa zobrali späť. Legislatívne je to teraz urobené tak, že musí ísť o prebytočný majetok štátu a až potom by bolo možné podpísať zmluvu o prevode správy. Ak v septembri by prešiel zákon, správa budovy sa dostane do rúk súdnej rady. 
JUDr. Sopoliga sa spýtal, aké boli úkony z hľadiska trestného poriadku a či je vedomosť, že by osoba Baki Sadiki bola uznaná za vinnú za trestnú činnosť, ktorá je zločinecká. 
Kandidát uviedol, že poznal bývalú manželku pána S. Keď zistil o koho ide, predsedovi senátu uviedol, že je to manželka obvineného a mohol by byť prokuratúrou podozrievaný. Predseda senátu uznal jeho námietku zaujatosti a prišiel do senátu podľa rozvrhu práce náhradník. Senát oslobodzujúci rozsudok zrušil a žiadal vypočuť 2 svedkov. 
S týmto človekom nemá obchodný, ani kamarátsky, ani žiadny vzťah. 

Podpredsedníčka súdnej rady poďakovala kandidátovi za vystúpenie. Oznámila, že každý z členov súdnej rady dostane od volebnej komisie hlasovací lístok. Po hlasovaní sa vyhlásia výsledky volieb a toto vyhlásenie bude opäť verejné. 

Podpredsedníčka súdnej rady po ukončení tajného hlasovania a prizvaní verejnosti vyhlásila výsledky volieb kandidáta na predsedu NS SR. 

Celkový počet členov súdnej rady, ktorí mali právo podieľať sa hlasovaním na voľbe: 17
Počet odovzdaných hlasovacích lístkov: 17
Počet vrátených hlasovacích lístkov:  17
Počet platných hlasovacích lístkov: 17
Počet neplatných hlasovacích lístkov: 0
Prítomných pri hlasovaní:  17

Kandidátka JUDr. Eva Babiaková. CSc.:
Za: 0
Proti: 14
Zdržali sa: 3

Kandidát JUDr. Štefan Harabin:
Za: 15
Proti: 0
Zdržali sa: 2

Zároveň konštatovala, že kandidátka na predsedu Najvyššieho súdu SR JUDr. Eva Babiaková CSc. nezískala potrebný počet hlasov členov súdnej rady. 
JUDr. Harabin získal nadpolovičnú väčšinu všetkých hlasov členov súdnej rady a bol zvolený do funkcie predsedu najvyššieho súdu. Súdna rada predloží pánovi prezidentovi návrh na vymenovanie JUDr. Harabina do funkcie predsedu najvyššieho súdu bez zbytočného odkladu. 

Uznesenie č. 584
Súdna rada SR predkladá podľa čl. 141a ods. 4 písm. c) Ústavy Slovenskej republiky prezidentovi Slovenskej republiky návrh na vymenovanie JUDr. Štefana Harabina za predsedu Najvyššieho súdu Slovenskej republiky.

Po ukončení verejnej časti zasadnutia nasledovala neverejná časť. JUDr. Kožíková sa na ostávajúcu časť zasadnutia ospravedlnila  a zo zasadnutia súdnej rady odišla. 

2.	 Prerokovanie návrhu podpredsedníčky Najvyššieho súdu Slovenskej republiky na dočasné pridelenie Mgr. Petra Melichera, sudcu Krajského súdu v Trenčíne na výkon funkcie sudcu na Najvyšší súd Slovenskej republiky (1 Ksr 188/09)

JUDr. Švecová požiadala o podporu návrhu na dočasné pridelenie sudcu. Ide o posilnenie správneho kolégia NS SR. Sudca Mgr. Peter Melicher súhlasí s dočasným pridelením. Dočasné pridelenie je navrhnuté na obdobie od 1. septembra 2009 do 31. decembra 2009.
JUDr. Hanzelová uviedla, že ide o perspektívneho sudcu pre správne kolégium. Doposiaľ sa venoval najmä dôchodkovej agende. Bude vhodné, keď získa skúsenosti i z inej oblasti. Je najvyšší čas, aby JUDr. Melicher takouto stážou prešiel.

Hlasovanie:
Za: 17
Proti: 0
Zdržali sa: 0

Uznesenie č.  585
Súdna rada SR dočasne prideľuje Mgr. Petra Melichera, sudcu Krajského súdu v Trenčíne na výkon funkcie sudcu na Najvyšší súd Slovenskej republiky, od 1. septembra 2009 do 31. decembra 2009.

3.	Prerokovanie návrhu podpredsedníčky Najvyššieho súdu Slovenskej republiky na dočasné pridelenie JUDr. Jozefa Milučkého, predsedu senátu Krajského súdu v Žiline na výkon funkcie sudcu na Najvyšší súd Slovenskej republiky (1 Ksr 187/09)

JUDr. Švecová požiadala o podporu návrhu na dočasné pridelenie. Sudca JUDr. Jozef Milučký súhlasí s dočasným pridelením. JUDr. Burik  uviedol, že stojí za úvahu stanovisko predsedu KS v Žiline. Situácia je taká, že na KS v Žiline nie je dostatok sudcov správnej agendy. JUDr. Hanzelová konštatovala, že je to záležitosť, ktorá sa ťahá už 3 roky. Minulý rok bola dočasne pridelená JUDr. Šobichová. JUDr. Milučký dal na obdobie od 1. októbra 2009 do 31. augusta 2010.

Hlasovanie:
Za: 8
Proti: 0
Zdržali sa: 8

Uznesenie č.  586
Súdna rada SR konštatuje, že návrh podpredsedníčky Najvyššieho súdu Slovenskej republiky na dočasné pridelenie JUDr. Jozefa Milučkého, predsedu senátu Krajského súdu v Žiline na výkon funkcie sudcu na Najvyšší súd Slovenskej republiky, nezískal dostatočný počet hlasov.

4.	Prerokovanie žiadosti predsedníčky Krajského súdu v Bratislave o člena do výberových komisií na výberové konania na obsadenie: 3 voľných miest sudcov pre Okresný súd Bratislava I, 1 voľného miesta sudcu pre Okresný súd Bratislava III, 1 voľného miesta sudcu pre Okresný súd Bratislava V a 1 voľného miesta sudcu pre Okresný súd Malacky (1 Ksr 199/09)

Výberové konanie sa uskutoční dňa 22. júla 2009 o 9:00 hod. na Krajskom súde v Bratislave. JUDr. Šimonová uviedla, že KS v BA dostal z MS SR voľné miesta pre sudcov tak, ako je uvedené. Za člena do výberovej komisie bola v diskusii navrhnutá JUDr. Usačevová.

Hlasovanie o 
Za: 15
Proti: 0
Zdržali sa: 1

Uznesenie č.  587
Súdna rada SR schvaľuje člena do výberových komisií na výberové konania na obsadenie: 3 voľných miest sudcov pre Okresný súd Bratislava I, 1 voľného miesta sudcu pre Okresný súd Bratislava III, 1 voľného miesta sudcu pre Okresný súd Bratislava V a 1 voľného miesta sudcu pre Okresný súd Malacky, JUDr. Máriu Usačevovú.

5.	Prerokovanie žiadosti predsedu Krajského súdu v Žiline o člena do výberovej komisie na výberové konanie na obsadenie 1 voľného miesta sudcu pre Okresný súd Čadca a 1 voľného miesta sudcu pre Okresný súd Ružomberok (1 Ksr 204/09)

Výberové konanie sa uskutoční dňa 9. júla 2009 na Krajskom súde v Žiline. Ústna časť sa bude konať dňa 17. júla 2009 o 9:00 hod. Za člena do výberovej komisie bol v diskusii navrhnutý JUDr. Hudák.

Hlasovanie o JUDr. Hudákovi
Za: 15
Proti: 0
Zdržali sa: 1

Uznesenie č.  588
Súdna rada SR schvaľuje člena do výberovej komisie na výberové konanie na obsadenie 1 voľného miesta sudcu pre Okresný súd Čadca a 1 voľného miesta sudcu pre Okresný súd Ružomberok, JUDr. Daniela Hudáka.

6.	Prerokovanie žiadosti Mgr. Marcely Kosovej, sudkyne Okresného súdu Bratislava V o predčasné ukončenie dočasného pridelenia na výkon funkcie sudcu na Krajský súd v Bratislave (1 Ksr 207/09, 1 Ksr 273/08 a 1 Ksr 347/07)

JUDr. Šimonová požiadala o podporu žiadosti Mgr. Kosovej o ukončenie dočasného pridelenia na Krajskom súde v Bratislave. Sudkyňa žiada o predčasné ukončenie k 31.7.2009. Predsedníčka KS v BA s touto žiadosťou súhlasí, predseda OS BA V taktiež súhlasí.
JUDr. Šimonová na ozrejmenie uviedla, že ide o to, že Mgr. Kosová je sudkyňa na trestnom kolégiu a teraz na OS BA V je voľné miesto na trestnom úseku a chcela by sa teda vrátiť na OS BA V.

Hlasovanie:
Za: 16
Proti: 0
Zdržali sa:0

Uznesenie č.  589
Súdna rada SR rozhoduje o ukončení dočasného pridelenia Mgr. Marcely Kosovej sudkyne Okresného súdu Bratislava V na Krajskom súde v Bratislave dňom 31. júla 2009. 

Podpredsedníčka súdnej rady ďalej navrhla zvoliť volebnú komisiu pre vykonanie tajnej voľby kandidáta na vymenovanie do funkcie sudcu s pridelením na konkrétny súd: JUDr. Novák, JUDr. Hulla, JUDr. Hanzelová.

Hlasovanie o: JUDr. Novák
Za: 15
Proti: 0
Zdržali sa: 1

Hlasovanie o: JUDr. Hulla
Za: 15
Proti: 0
Zdržali sa: 1

Hlasovanie o: JUDr. Hanzelová
Za: 15
Proti: 0
Zdržali sa: 1

Uznesenie č.  590
Súdna rada SR schvaľuje členov volebnej komisie pre vykonanie tajnej voľby kandidáta na vymenovanie do funkcie sudcu s pridelením na konkrétny súd v zložení: JUDr. Bohumil Novák, JUDr. Peter Hulla, JUDr. Ida Hanzelová.

7.	Prerokovanie návrhu podpredsedu vlády a ministra spravodlivosti Slovenskej republiky na vymenovanie Mgr. Ivana Kubínyiho do funkcie sudcu s pridelením na Okresný súd Nové Mesto nad Váhom (1 Ksr 209/09)

Podpredsedníčka súdnej rady dala prítomnému kandidátovi možnosť, aby sa prezentoval:
	Mgr. Ivan Kubínyi – začínal v advokácii, ktorá však nenaplnila jeho predstavy v tom smere, že aplikáciu práva bolo treba prispôsobovať ku klientom. Práca na súde ho oslovila, pokúšal sa uspieť na viacerých výberových konaniach. Súd preňho predstavuje omnoho širšie možnosti. JUDr. Burger sa spýtal kandidáta, ako dlho vykonával prácu na trestnom úseku. Kandidát uviedol, že na trestnom úseku pridelený nebol. Teraz by mal pracovať na oddelení exekučnom a občianskoprávnom. 
	JUDr. Usačevová konštatovala, že kandidát bol vybraný zo 16 uchádzačov, vedomosťami preukázal skutočnosť, že má na to, aby bol sudca. 
	V diskusii sa ďalej vyjadril JUDr. Hulla, JUDr. Janík, JUDr. Marková, Doc. Bujňáková.

Po vypočutí kandidáta členovia súdnej rady pristúpili k tajnému hlasovaniu.
Po uskutočnení tajného hlasovania predseda volebnej komisie predniesol výsledky hlasovania: 
Prítomných pri hlasovaní: 16
Platných: 16

Mgr. Ivan Kubínyi 
Za: 16
Proti: 0
Zdržal sa: 0

Uznesenie č.  591
	Súdna rada SR schvaľuje kandidáta na vymenovanie do funkcie sudcu s pridelením na konkrétny súd: Mgr. Ivana Kubínyiho s pridelením na Okresný súd Nové Mesto nad Váhom.

9.	Prerokovanie návrhu predsedníčky Krajského súdu v Bratislave na dočasné pridelenie JUDr. Aleny Svetlovskej, sudkyne Okresného súdu Bratislava II na výkon funkcie sudcu na Krajský súd v Bratislave (1 Ksr 210/09)

JUDr. Šimonová požiadala o podporu návrhu na dočasné pridelenie. 

Hlasovanie:
Za: 16
Proti: 0
Zdržali sa: 0

Uznesenie č.  592
Súdna rada SR dočasne prideľuje JUDr. Alenu Svetlovskú, sudkyňu Okresného súdu Bratislava II na výkon funkcie sudcu na Krajský súd v Bratislave, od 1.8.2009 do 31.1.2010.

Najbližšie zasadnutie súdnej rady sa uskutoční v dňoch medzi 14.-20.8.2009 v Omšení.

Zapísala:	Overil:
Jana Filipková		JUDr. Daniela Švecová